《醉中示梅山弟》
宋代·陈著

浮生无足处，乐事有谁真。
风雨少晴日，弟兄能几人。
清谈流俗外，薄醉小窗春。
栩栩投床梦，方知造物仁。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。